aua le losilosivale 
ae la faafetal 


Ma o lenei, la'u fanau e, ia faalogo mai ia te a'u ma 
faaeteete i le agaga o le pepelo ma le matau'a. Aua e 
pule le lotoleaga i le loto atoa o le tagata, ma e le tu‘uina 
atu o ia e “ai pe inu, pe fai se mea lelei. ‘Ae taʻu mai pea 
‘ia te ia e fa‘aumatia o ia ‘ua matau‘a; ma o le umi lava e 
tupu olaola ai le lotoleaga, e mavae atu le matau'a... 

Na ou aoaoina o le lavea'iina mai le matau'a e oo mai i le 
mata'u i le Atua. Auā ‘afai e sola se tagata i le Aliʻi, 

e sola ‘ese le agaga leaga ‘ia te ia, ma fa‘amama ai lona 
mafaufau. Ma e amata mai i le taimi nei, e alofa o ia ia te 
ia o le na ia matau‘a ma faamagalo i latou o e faasagatau 
mai ia te ia, ma faapea ona taofia mai lona matau'a. 
FEAGAIGA A SIMEONA 1:16-20 


O lea la, ia outou faaeteete, la'u fanau e, i le fuā uma ma 
le matau'a, ma savavali i le loto tasi, ina ia tuuina atu foi 
e le Atua ia te outou le alofa tunoa ma le mamalu, ma le 
manuia i luga o o outou ulu, e pei ona outou vaai i ai i le 
tulaga o losefa. FEAGAIGA A SIMEONA 2:5 


Le fanau e, ia outou taitasi ma alofa atu i lona uso ma le 
loto lelei, ona alu ese ai lea o le loto mataua ia te outou. 
Ona o lenei mea e saua ai le agaga ma faaumatia ai le 
tino; e tupu ai le ita ma le taua i le mafaufau, ma faaoso 
ai le toto, ma taitai ai le mafaufau i le vevesi, ma faatupu 
ai le vevesi i le agaga ma le gatete o le tino. Aua e 00 
lava i le moe e ati ai le fua leaga, ma o agaga leaga 

e faaatuatuvaleina ai le agaga, ma faaatuatuvaleina ai le 
tino, ma fafaguina le mafaufau mai le moe i le le mautonu; 
ma e pei o se agaga leaga ma le oona, e faapea ona 
foliga i tagata. FEAGAIGA A SIMEONA 2:7-9 


Aua e tupu le ita ma le matau‘a i € manuia; 

FEAGAIGA A KATA 1:22 

O le amiotonu e lafoa'iina ai le ita, o le lotomaulalo e 
fa'aumatia ai le matau'a. Aua o le ‘ua amiotonu ma loto 
maulalo, ‘ua ma e fai le amioletonu, ‘ua le a‘oa‘iina o ia e 
se tasi, a o lona lava loto, auā o lo‘o silasila mai le Aliʻi i 
lona finagalo. FEAGAIGA A KATA 1:27-28 

Auā o le tagata mativa, ‘afai e sa‘oloto o ia i le matau'a, 
‘ua fa‘afiafia o ia i le Ali‘i i mea uma lava, e sili ‘ona 
manuia o ia i tagata uma, auā e lē oʻo ‘ia te ia le tigā o 
tagata fa'atauva'a. O lenei, ia tuu ese le fuā mai i o outou 
agaga, ma ia outou fealofani ma le loto faamaoni. 
FEAGAIGA A KATA 2:15-16 


Ou te le alu foi ma le matau'a tele; auā e le fa‘atasi ma 
le poto le tagata fa‘apena. POTO O SOLOMONA 6:23 
Aua e te matau'a i le mamalu o le tagata agasala, aua e 
te le iloa lona iuga. Failauga 9:11 

E lē aogā ‘oa i le tagata fa‘atauva‘a; Failauga 14:3 


E leai se tasi e sili ona leaga i le ua matau'a ia te ia lava; 
ma o le taui lea o lona amioleaga. Ma afai e faia e ia le 
lelei, e faia e ia ma le le loto i ai; ma mulimuli ane o le a 
ia faailoa atu lona amioleaga. O le tagata matau'a, 

e leaga ona mata; ua liliu ese ona fofoga, ma inoino i 
tagata. E le faamalieina le mata o le tagata matape'ape'a 
i lana mea; o le amio leaga foi a le amio leaga e mago 

ai lona agaga. O le mata leaga e matau‘a i ana mea e ‘ai; 
FAILAUGA 14:6-10 

O le matau'a ma le ita e faapuupuuina ai le ola, ma le 
fa'aeteete e tupu ai le matua a o leʻi oʻo i le taimi. 
Failauga 30:24 


ʻAua ‘e te ita ‘ona o e amio leaga, ‘aua foʻi ‘e te fuā i € 
fai amio leaga. Aua e vave ona tatuu i latou e pei o le 
mutia, ma magumagu e pei o le afu lauolaola. 
SALAMO 37:1-2 


..Aua na ou matau‘a i e vālea, ina ua ou iloa le manuia o 
e amio leaga...Ua pupula mai o latou mata i le lololo: ua 
sili atu i lo le mea e manaʻo i ai o latou loto...Faauta, o i 
latou ia o e amio leaga, o e ua manuia lalolagi; 

ua faateleina lo latou tamaoaiga...Ina ua ou manatu e 
iloa lenei mea, sa tiga tele ia te au; Se‘ia ‘ou ulu atu i le 
malumalu o le Atua; ona ou malamalama ai lea i lo latou 
iuga. E moni, na e tu‘uina i latou i mea maseesee, ‘ua e 
lafotu‘iina i latou i le malaia...Aua fa‘auta, e fano i latou 
o € mamao ‘ia te oe; ‘Ae lelei “¡a te a‘u ‘ona fa‘alatalata 
atu i le Atua; SALAMO 73 


ʻAua ‘e te matau'a i le fa'asaua, ‘aua foʻi neʻi e filifilia se 
tasi o ona ala. Auā e ‘inosia e le ALII le fa‘api‘opi’o; 
FAATAOTO 3:31-32 

O le loto lelei o le ola lea o le aano, a o le matau'a o le 
pala lea o ivi. FAATAOTO 14:30 

ʻAua neʻi matau'a lou loto i € agasala; Aua e moni lava e i 
ai le iuga; ma o le a le motusia lou faamoemoe. 
FAATAOTO 23:17-18 

ʻAua ‘e te fuā i tagata amio leaga, ‘aua foʻi neʻi e manaʻo 
e faʻatasi ma i latou. Auā ʻua suʻesuʻe e o latou loto le 
malaia, ma ʻua tautala o latou laugutu i le amio leaga. 
FAATAOTO 24:1-2 

Aua e te ita ona o tagata amio leaga, aua foi e te mataua 
i e amioleaga; Auā e leai se taui i le tagata leaga; 

e tineia le lamepa a e amio leaga. FAATAOTO 24:19-20 

E sauā le toʻasā, e matuā tele foʻi le ita; a o ai sē na te 
mafaia ona tu i luma o le matauʻa? FAATAOTO 27:4 


